[{"text_idx": "#000011", "text": "Awdur, pherfformwraig a hwylusydd drama yw Sherrall Morris. Mae hi wedi ysgrifennu nifer o sgriptiau byrion a monologau ar gyfer perfformiadau bras a digwyddiadau meic agored. Mae Sherral yn defnyddio profiadau go iawn bywyd yn syniadau; mae hi\u2019n cadw dyddlyfr ac yn mwynhau creu straeon byrion. Am flynyddoedd lawer, mae Sherrall wedi ymwneud a\u0302 grwpiau ysgrifennu amrywiol er mwyn hwyluso sesiynau ysgrifennu. Mae hi hefyd wedi cynnal cylchoedd stori i grwpiau cymunedol a theatrau pobl ifanc."}, {"text_idx": "#000013", "text": "Bydd Sherrall Morris yn defnyddio cyllid Rhoi LIwyfan i Awduron a Gaiff eu Tangynrychioli i ddatblygu ei sgiliau fel awdur ac i wella\u2019i gwybodaeth am fyd y ddrama. Mae\u2019n bwriadu datblygu drafft newydd o sgript i Slalom, drama un-fenyw y mae hi\u2019n ei chreu ar hyn o bryd. Mae\u2019n bwriadu gweithio gyda\u2019r dramaturg a\u2019r dramodydd, Kelly Jones, a fydd yn fentor ysgrifennu iddi. Mae Kelly yn ddramodydd, yn berfformwraig ac yn ddramaturg a fydd yn cynghori Sherrall ar strwythur naratif, cymeriadu a datblygu sgript. Bydd Sherrall hefyd yn cyflogi cynorthwyydd personol/rhywun i\u2019w helpu i wneud nodiadau, i gofnodi ac i ddogfennu\u2019r broses."}, {"text_idx": "#000014", "text": "Mae Slalom yn adrodd stori Amy, menyw anabl a freuddwydiai\u2019n blentyn am gael bod yn Eddie the Eagle. Fodd bynnag, oherwydd ei hanabledd, dywedwyd wrthi y byddai hyn yn amhosibl. Felly, pan gaiff Amy ddyddiad ar gyfer llawdriniaeth ar ei chefn, mae hi\u2019n penderfynu ei hel hi am y llethrau sgi\u0308o yn y Swistir. Yn ei chadair olwyn Salsa Quickie newydd, mae hi ar frig llethr sgi\u0308o ac ar fin igam-ogamu i lawr dibyn serth, brawychus. Ond a fydd hi\u2019n ddigon dewr i fentro?"}, {"text_idx": "#000015", "text": "Bydd y prosiect hefyd yn rhoi mwy o broffil i Sherrall fel artist ac yn cyflwyno stori wahanol am anabledd i ganonau llenyddiaeth a theatr Cymru. Mae Sherrall yn credu bod cael y cyllid yn gryn gamp ac yn gam cadarnhaol yn ei gyrfa."}, {"text_idx": "#000016", "text": "Beth ydych chi\u2019n gobeithio\u2019i gyflawni drwy\u2019r prosiect hwn?"}, {"text_idx": "#000017", "text": "\u201cRwy\u2019n teimlo\u2019n gyffrous o allu gweithio gyda Kelly Jones, y dramaturg a\u2019r dramodydd, ac mae\u2019n braf cyfle i ddysgu, archwilio a gwella fy sgiliau fel awdures sgriptiau.\u201d"}, {"text_idx": "#000018", "text": "Pa effaith yn eich barn chi a gaiff y cyfle ar eich gyrfa fel awdur/artist?"}, {"text_idx": "#000019", "text": "\u201cBydd y cyfle hwn yn fodd imi weithio ar syniad newydd, datblygu fy sgiliau fel awdures, cryfhau fy mherthynas gydag artistiaid eraill sydd wedi ennill eu plwyf, a rhoi mwy o broffil creadigol imi.\u201d"}, {"text_idx": "#000020", "text": "Telerau ac Amodau Llenyddiaeth Cymru"}]